Käyttöoikeussopimus

LUE SEURAAVAT EHDOT HUOLELLISESTI ENNEN TÄMÄN OHJEMISTOTUOTTEEN KÄYTTÄMISTÄ: Tämä Käyttöoikeussopimus on (a) sinun (joko sinun itsesi tai edustamasi yhteisön) ja (b) Hewlett-Packard Companyn (”HP”) välinen sopimus, joka koskee ohjelmistotuotteen (”Ohjelmisto”) käyttöä. Tätä Käyttöoikeussopimusta ei sovelleta, jos sinun ja HP:n tai HP:n käyttämien toimittajien välillä on solmittu erillinen käyttöoikeussopimus Ohjelmistosta, mukaan lukien online-dokumentaatioon sisältyvä käyttöoikeussopimus. Ilmaus ”Ohjelmisto” voi sisältää (i) tietovälineet, (ii) käyttöoppaan ja muut painotuotteet sekä (iii) online-dokumentaation tai sähköisen dokumentaation (yhteisesti ”Käyttäjädokumentaatio”).

OHJELMISTOA KOSKEVAT OIKEUDET MYÖNNETÄÄN VAIN SILLÄ EHDOLLA, ETTÄ HYVÄKSYT KAIKKI TÄMÄN KÄYTTÖOIKEUSSOPIMUKSEN EHDOT. OHJELMISTON ASENTAMINEN, KOPIOIMINEN, LATAAMINEN TAI MUU KÄYTTÖ ON OSOITUS TÄMÄN KÄYTTÖOIKEUSSOPIMUKSEN EHTOJEN HYVÄKSYMISESTÄ. JOS ET HYVÄKSY TÄTÄ KÄYTTÖOIKEUSSOPIMUSTA, ÄLÄ ASENNA, LATAA TAI MUUTOIN KÄYTÄ TÄTÄ OHJELMISTOA. JOS OLET OSTANUT OHJELMISTON, MUTTA ET HYVÄKSY TÄTÄ KÄYTTÖOIKEUSSOPIMUSTA, PALAUTA OHJELMISTO OSTOPAIKKAAN 14 PÄIVÄN KULUESSA, JOLLOIN OSTOHINTA PALAUTETAAN SINULLE. JOS OHJELMISTO ON ASENNETTU TAI SISÄLTYY TOISEEN HP-TUOTTEESEEN, VOIT PALAUTTAA KÄYTTÄMÄTTÖMÄN TUOTTEEN KOKONAISUUDESSAAN.

1. KOLMANSIEN OSAPUOLTEN OHJELMISTOT. Ohjelmisto voi sisältää HP:n omistaman ohjelmiston (”HP-ohjelmisto”) lisäksi myös kolmansien osapuolten käyttöoikeussopimusten alaista ohjelmistoa (”kolmansien osapuolten ohjelmisto” ja ”kolmannen osapuolen käyttöoikeussopimus”). Sinulla on käyttöoikeus kaikkiin kolmansien osapuolten ohjelmistoihin näiden osapuolien käyttöoikeussopimuksien mukaisesti. Kolmannen osapuolen käyttöoikeussopimus sijaitsee yleensä tiedostossa, jonka nimi on esimerkiksi license.txt. Jos et löydä kolmannen osapuolen käyttöoikeussopimusta, ota yhteys HP:n asiakastukeen. Jos kolmansien osapuolten käyttöoikeussopimuksiin sisältyy käyttöoikeussopimuksia (esimerkiksi GNU-yleislisenssi), joissa määrätään lähdekoodin saatavuudesta, mutta vastaava lähdekoodi ei sisälly Ohjelmistoon, selvitä lähdekoodin saatavuus HP:n asiaankuuluvilta tuotetukisivuilta osoitteesta www.hp.com.

2. KÄYTTÖOIKEUDET. Sinulla on seuraavat oikeudet edellyttäen, että noudatat tämän Käyttöoikeussopimuksen kaikkia ehtoja:

a. Käyttö. HP myöntää sinulle luvan käyttää yhtä HP-ohjelmiston kopiota. ”Käytöllä” tarkoitetaan HP-ohjelmiston asentamista, kopioimista, tallentamista, lataamista, suorittamista, näyttämistä tai muuta käyttöä. HP-ohjelmistoa ei saa muokata eikä mitään HP-ohjelmiston käyttöoikeus- tai valvontatoimintoa saa poistaa käytöstä. Jos HP toimittaa tämän ohjelmiston käytettäväksi kuvankäsittely- tai tulostustuotteen yhteydessä (jos Ohjelmisto on esimerkiksi tulostinajuri, laitteisto-ohjelmisto tai lisäohjelma), HP-ohjelmistoa saa Käyttää ainoastaan asiaankuuluvan tuotteen (”HP-tuote”) yhteydessä. Käyttäjädokumentaatio saattaa sisältää Käyttöä koskevia lisärajoituksia. HP-ohjelmiston osia ei saa erottaa Käyttöä varten. Sinulla ei ole oikeutta edelleenvälittää tai jakaa HP-ohjelmistoa.

b. Kopiointi. Kopiointioikeutesi tarkoittaa, että voit tehdä HP-ohjelmistosta arkistointi- tai varmuuskopioita. Tämä edellyttää, että kukin kopio sisältää kaikki HP-ohjelmiston tekijänoikeuslausekkeet ja että sitä käytetään yksinomaan varmuuskopiona.

3. PÄIVITYKSET. Voidaksesi käyttää HP-ohjelmistoa, jonka HP tarjoaa päivitykseksi tai täydennykseksi (yhteisesti ”Päivitys”), sinulla on oltava ensin alkuperäisen HP-ohjelmiston käyttöoikeus, jonka HP katsoo oikeuttavan Päivitykseen. Jos Päivitys korvaa alkuperäisen HP-ohjelmiston, et voi enää käyttää alkuperäistä HP-ohjelmistoa. Tämä Käyttöoikeussopimus koskee kaikkia Päivityksiä, ellei HP liitä Päivitykseen muita ehtoja. Jos Käyttöoikeussopimus ja muut tällaiset ehdot ovat ristiriidassa, ensisijaisesti noudatetaan muita ehtoja.

4. SIIRTO.

a. Siirto kolmannelle osapuolelle. HP-ohjelmiston alkuperäinen loppukäyttäjä voi siirtää HP-ohjelmiston kerran toiselle loppukäyttäjälle. Siirto kattaa kaikki osat, tietovälineet, käyttäjädokumentaation, tämän Käyttöoikeussopimuksen ja mahdollisen aitoustodistuksen. Siirtoa ei voi tehdä välillisesti, kuten luovuttamalla ohjelmisto kolmannelle osapuolelle edelleen myytäväksi. Ennen siirtoa loppukäyttäjän, joka vastaanottaa Ohjelmiston, on hyväksyttävä tämä Käyttöoikeusopimus. HP-ohjelmiston siirron jälkeen oma käyttöoikeutesi päättyy automaattisesti.

b. Rajoitukset. Et saa vuokrata tai lainata HP-ohjelmistoa etkä käyttää sitä kaupallisessa ositus- tai toimistokäytössä. Et voi lisensoida HP-ohjelmistoa edelleen etkä siirtää sitä muutoin kuin tämän Käyttöoikeussopimuksen nimenomaisesti sallimissa rajoissa.

5. TEKIJÄNOIKEUDET. Kaikki Ohjelmiston ja Käyttäjädokumentaation tekijänoikeudet ovat HP:n tai sen toimittajien omaisuutta, ja ne on suojattu lainsäädännöllä, mukaan lukien asiaankuuluva tekijänoikeus-, liikesalaisuus-, patentti- ja tavaramerkkilainsäädäntö. Et voi poistaa Ohjelmiston tuotetunnuksia, tekijänoikeuslausekkeita tai omistusoikeusrajoitteita.

6. KOODIN SELVITTÄMISEN RAJOITTAMINEN. Et saa selvittää HP-ohjelmiston koodia tai toimintaperiaatetta etkä purkaa tuotetta, ellei oikeutta tähän ole nimenomaisesti mainittu asiaankuuluvassa lainsäädännössä.

7. SUOSTUMUS TIETOJEN KÄYTTÖÖN. HP ja sen yhteistyökumppanit voivat kerätä ja käyttää antamiasi teknisiä tietoja, jotka liittyvät (i) Ohjelmiston tai HP-tuotteen Käyttöön tai (ii) Ohjelmistoa tai HP-tuotetta koskevien tukipalvelujen tarjoamiseen. Kaikkiin tällaisiin tietoihin sovelletaan HP:n tietosuojakäytäntöä. HP ei käytä tällaisia tietoja muodossa, joka paljastaa henkilöllisyytesi, lukuun ottamatta tietoja, joiden avulla voit tehostaa Ohjelmiston Käyttöä tai saada tukipalveluja.

8. VASTUUNRAJOITUS. Riippumatta sinulle mahdollisesti aiheutuvista vahingoista HP:n ja sen toimittajien koko vastuu, joka perustuu tähän Käyttöoikeussopimukseen ja sen myötä saamaasi korvausoikeuteen, rajoitetaan tuotteesta todellisuudessa maksamaasi summaan tai viiteen (5,00) Yhdysvaltojen dollariin sen mukaan, kumpi näistä on suurempi. OTTAEN HUOMIOON ASIAANKUULUVAN LAINSÄÄDÄNNÖN SALLIMAT RAJAT HP TAI SEN TOIMITTAJAT EIVÄT VASTAA MISSÄÄN TILANTEESSA MINKÄÄNLAISISTA ERITYISISTÄ, SATUNNAISISTA TAI VÄLILLISISTÄ VAHINGOISTA (MUKAAN LUKIEN MENETYT VOITOT, TIETOJEN HÄVIÄMINEN, LIIKETOIMINNAN KESKEYTYMINEN, HENKILÖVAHINGOT TAI HENKILÖKOHTAISTEN TIETOJEN PALJASTUMINEN), JOTKA AIHEUTUVAT OHJELMISTON KÄYTÖSTÄ TAI KÄYTÖN ESTYMISESTÄ, VAIKKA HP TAI JOKIN TOIMITTAJISTA ON SAANUT TIEDON TÄLLAISISTA VAHINGOISTA JA VAIKKA EDELLÄ MAINITTU KORVAUS EI VASTAA OLENNAISTA TARKOITUSTAAN. Joissakin valtioissa tai joillakin lainkäyttöalueilla ei sallita satunnaisten tai välillisten vahinkojen poissulkemista. Näin ollen saattaa olla, että edellä mainittu rajoitus ei koske sinua.

9. YHDYSVALTOJEN VALTION VIRASTOT JA LAITOKSET. Jos käyttäjä on Yhdysvaltojen valtion virasto tai laitos, kaupalliset tietokoneohjelmistot, tietokoneohjelmistojen dokumentaatio sekä kaupallisten nimikkeiden tekniset tiedot lisensoidaan FAR 12.211- ja FAR 12.212 -säädösten mukaisesti HP:n asiaankuuluvan kaupallisen käyttöoikeussopimuksen perusteella.

10. VIENTILAINSÄÄDÄNNÖN NOUDATTAMINEN. Käyttäjä sitoutuu noudattamaan kaikkia lakeja, säädöksiä ja asetuksia, (i) jotka koskevat Ohjelmiston vientiä tai tuontia tai (ii) joilla rajoitetaan Ohjelmiston käyttöä. Tämä koskee kaikkia rajoituksia, jotka koskevat ydinaseiden, kemiallisten aseiden tai biologisten aseiden levittämistä.

11. OIKEUKSIEN PIDÄTTÄMINEN. HP ja sen toimittajat pidättävät kaikki oikeudet, joita käyttäjälle ei ole nimenomaisesti myönnetty tässä Käyttöoikeussopimuksessa.

(c) 2010 Hewlett-Packard Development Company, L.P.

Tark. 11/06